
టీ-20ల్లో ఆకాశ్ చౌదరి సంచలన బౌలింగ్న్యూఢిల్లీ: టీ-20 ఫార్మాట్లో ఓ బౌలర్ నాలుగు వికెట్లు తీస్తేనే గొప్పగా భావిస్తాం.. అలాంటిది ఈ టీనేజ్ కుర్రాడు మొత్తం పదికి పది వికెట్లు తీసి అరుదైన ఘనత సాధించాడు. అదీ ఒక్క పరుగు కూడా ఇవ్వకుండా అంటే నిజంగా అద్భుతమే.. రాజస్థాన్కు చెందిన 15 ఏళ్ల ఆకాశ్ చౌదరి అనే పేసర్ ఈ సంచలనానికి కారకుడయ్యాడు. జైపూర్లో జరిగిన భవేర్ టీ20 టోర్నమెంట్లో దిశా క్రికెట్ అకాడమీ తరఫున బరిలోకి దిగిన ఈ లెఫ్టార్మ్ పేసర్ పెరల్ అకాడ మీపై చెలరేగిపోయాడు. 157 పరుగుల లక్ష్యం కోసం బరిలోకి దిగిన పెరల్ అకాడమీ ఆకాశ్ ధాటికి 36 పరుగులకే కుప్పకూలింది. తన తొలి మూడు ఓవర్లలో రెండేసి వికెట్లు తీసిన ఆకాశ్ చివరి ఓవర్లో నాలుగు వికెట్లతో చెలరేగాడు. ఇందులో చివరి మూడు బంతుల్లో హ్యాట్రిక్ నమోదు కావడం విశేషం. జహీర్ ఖాన్ను విపరీతంగా అభిమానించే తను ఏదో ఓరోజు భారత్ తరఫున ఆడాలని కల కంటున్నాడు. కాగా అంతర్జాతీయ స్థాయిలో ఇలా పదికి పది వికెట్లు (టెస్టుల్లో) తీసిన బౌలర్లు జిమ్ లేకర్, అనిల్ కుంబ్లే మాత్రమే ఉన్నారు.

t-20llo aakash chaudari sanchalana boulingneudilly: t-20 formatlo oo bouler naalugu viketlu teestene goppagaa bhavistam.. alantidi ee teanage kurradu mottam padiki padi viketlu teesi arudaina ghanata saadhinchaadu. adhee okka parugu kuudaa ivvakunda ante nijamgaa adbhutame.. raajasthaanku chendina 15 ella aakash chaudari ane paser ee sanchalanaaniki karakudayyadu. jaipurlo jarigina bhaver t20 tornamentlo dishaa cricket akadami tarafuna bariloki digina ee leftarm paser peral akaada meepai chelaregipoyadu. 157 parugula lakshyam kosam bariloki digina peral akadami aakash dhaatiki 36 parugulake kuppakulindi. tana toli moodu ovarlalo rendesi viketlu teesina aakash chivari ovarlo naalugu viketlatho chelaregaadu. indulo chivari moodu bantullo hatrick namodu kaavadam visesham. jaheer khannu vipareetamgaa abhimaaninche tanu edho oroju bharat tarafuna aadaalani kala kantunnadu. kaga antarjaatiiya sthaayilo ilaa padiki padi viketlu (testullo) teesina boularlu jim lekar, anil kumbley matrame unnaaru.